**JAVNI RAZPIS za 4. ukrep:**

**Pomoč nepridobitnim organizacijam pri organizaciji strokovnih in jubilejnih dogodkov za leto 2021**

**PRAVNA PODLAGA:**

Uredba o ukrepih kmetijske strukturne politike in kmetijske politike razvoja podeželja (Uradni list RS, št. 35/15).

**KAJ:**

Pomoč nepridobitnim organizacijam pri organizaciji strokovnih in jubilejnih dogodkov.

**VLAGATELJ, UPRAVIČENEC IN PREJEMNIK POMOČI:**

Vlagatelj je nepridobitna pravna oseba, ki deluje na področju kmetijstva ali gozdarstva.

Upravičenec je vlagatelj, ki mu je vročena odločba o pravici do sredstev.

Prejemnik pomoči je upravičenec, ki pravočasno odda popoln in ustrezen zahtevek za izplačilo sredstev, s končnim poročilom o izvedenih aktivnostih, odobrenih z odločbo o pravici do sredstev in z zahtevanimi dokazili o nastalih in plačanih upravičenih stroških.

**POGOJI:**

Vlagatelj mora izpolnjevati naslednje pogoje:

* Pogoji za pridobitev pomoči iz tega javnega razpisa morajo biti izpolnjeni ob vložitvi vloge.
* Vlagatelj mora predložiti vlogo v skladu z zahtevami iz tega javnega razpisa in na obrazcih, ki so sestavni del razpisne dokumentacije tega javnega razpisa, vključno z vsemi zahtevanimi prilogami in dokazili, ki so v njej navedeni.
* Vlagatelj mora predložiti dokazila o delovanju na področju kmetijstva ali gozdarstva (obrazec št. 4 razpisne dokumentacije).
* Vlagatelj mora predložiti program dogodka (Priloga št. 1 razpisne dokumentacije), izvedenega v obdobju od **22. oktobra 2020 do 21. oktobra 2021** in letni program dela za namen ocenjevanja.

**VIŠINA POMOČI:**

Višina dodeljene pomoči iz tega javnega razpisa na prejemnika pomoči lahko znaša do 90 odstotkov upravičenih stroškov programa.

**FINANČNI POGOJI ZA DODELITEV POMOČI:**

* Upravičeni stroški za dodelitev pomoči iz tega javnega razpisa so:
* stroški izdaje (strokovne) publikacije za obeležitev dogodka,
* stroški promocije dogodka,
* stroški najema prostora dogodka,
* drugi stroški, povezani z organizacijo in izvedbo dogodka (npr. materialni stroški,

potni stroški).

* Potni stroški so upravičeni do povračila, v kolikor so nastali zaradi udeležbe na dogodku iz prvega poglavja tega javnega razpisa. Njihov nastanek mora biti izkazan z dokazilom, da je bila pot opravljena (npr. s seznamom liste udeležencev, s potrdilom o udeležbi upravičenca, izdanim s strani organizatorja dogodka iz prvega poglavja tega javnega razpisa, itd..).
* Potni stroški, opravljeni s službenim osebnim vozilom, se povrnejo v višini 0,18 EUR na opravljeni kilometer poti, potni stroški, opravljeni z lastnim osebnim avtomobilom, pa se povrnejo v višini 0,37 EUR na opravljeni kilometer poti.
* Prejemnik pomoči iz tega javnega razpisa mora zagotoviti morebitno razliko sredstev med višino dodeljene pomoči in dejansko vrednostjo odobrenega programa dela.
* DDV ni upravičeni strošek.
* Sredstva iz tega javnega razpisa se dodeljujejo po sistemu zaprtega javnega razpisa.
* Odobrijo se vloge, ki bodo izpolnjevale vse predpisane pogoje in ki bodo na podlagi ocenjenih meril dosegle najmanj 200 točk ter katerih vrednost upravičenih stroškov bo znašala najmanj 2.000 evrov.
* Sredstva bodo proporcionalno razdeljena glede na delež doseženih točk od skupnega števila točk, glede na razpoložljiva sredstva in skupno vrednost upravičeno zaprošenih sredstev.

**ODDAJE VLOGE:**

* Vlogo na javni razpis je treba vložiti v pisni obliki na prijavnem obrazcu, ki je sestavni del razpisne dokumentacije. Vloga mora vsebovati podatke o vlagatelju, podpisano in žigosano izjavo vlagatelja, ter vse potrebne priloge in dokazila iz razpisne dokumentacije.
* Na ovojnici vloge mora biti razviden datum in čas (ura, minuta) oddaje priporočene vloge, označen s strani izvajalca poštnih storitev oziroma vložišča Agencije, naziv in naslov vlagatelja ter oznaka javnega razpisa, na katerega se prijavlja, na način:

**»NE ODPIRAJ vloga na javni razpis za 4. ukrep uredbe Pomoč nepridobitnim**

**organizacijam pri organizaciji strokovnih in jubilejnih dogodkov za leto 2021«**

* Vlogo na ta javni razpis je potrebno poslati s priporočeno poštno pošiljko na naslov:

»Agencija Republike Slovenije za kmetijske trge in razvoj podeželja, Dunajska 160, 1000

Ljubljana« ali vložiti na vložišču Agencije v času uradnih ur vložišča.

* Vloge lahko vlagatelji vložijo z naslednjim dnem po objavi javnega razpisa v Uradnem listu (št. XX/21 objavljen dne 19.03.2021), tj. od 20.03.2021 do vključno 02.04.2021

**VLAGANJE ZAHTEVKA ZA IZPLAČILO SREDSTEV:**

* Število zahtevkov določi Agencija v odločbi o pravici do sredstev.
* Zahtevek za izplačilo (Priloga št. 2 razpisne dokumentacije), skupaj z originalnimi računi in dokazili o plačilu upravičenih stroškov oziroma overjenimi kopijami, izjavo o prejetih sredstvih v skladu z Uredbo 1407/2013/EU ter poročilom o izvedenem programu dela, mora prejemnik predložiti na Agencijo, v skladu z odločbo Agencije.
* Originalni računi in dokazila o plačilu računov oziroma overjene kopije morajo biti oštevilčeni, zloženi po vrstnem redu in v zaporedju prikazani v seznamu originalnih računov (Priloga št. 3 razpisne dokumentacije).
* Upravičeni stroški, za izplačilo dodeljene pomoči iz tega javnega razpisa so stroški, ki so nastali v obdobju **od** **22. oktobra 2020 do vložitve zahtevka za izplačilo sredstev.**
* Račun mora vsebovati vse potrebne podatke oziroma mora biti izdan v skladu z zakonom, ki ureja davek na dodano vrednost.
* Originalni računi in dokazila o plačilu računov oziroma overjene kopije se upravičencem ne vračajo.